EkBass/fiwiki-20250220-pages-articles huggingface dataset:
Bertram Thomas

Bertram Thomas (13. heinäkuuta 1892 Pill, Englanti – 27. joulukuuta 1950 Kairo, Egypti) oli brittiläinen virkamies ja ensimmäinen länsimaalainen, joka ylitti Rub’ al-Khalin autiomaan Arabian niemimaalla. Thomas opiskeli Trinity Collegessa ja työskenteli virkamiehenä vuodet 1908–1914. Ensimmäisessä maailmansodassa Thomas taisteli Belgiassa ja Irakissa. Tämän jälkeen hän toimi Britannian hallinnossa Mesopotamian mandaattialueella ja Transjordaniassa. Vuonna 1925 Thomas nimitettiin Muscat ja Omanin sulttaanin talousministeriksi ja visiiriksi. Omanissa Thomas työskenteli vuoteen 1932. Hän teki tuona aikana monia matkoja aavikkoalueille. Helmikuun viidentenä päivänä 1931 Thomas saapui beduiiniryhmän kanssa Dohaan Persianlahden rannalle. Hän oli lähtenyt Dhofarista Intian valtameren rannalta 58 päivää aikaisemmin. Thomasista tuli matkansa ansiosta ensimmäinen eurooppalainen, joka ylitti karun Rub’ al- Khalin. Tämän jälkeen hän ei tehnyt enää uusia tutkimusmatkoja Thomas julkaisi vuonna 1932 matkoistaan kirjan Arabia Felix, jossa hän kuvaa aavikon eläimiä, asukkaita ja kulttuuria. == Lähteet == Luokka:Brittiläiset tutkimusmatkailijat Luokka:Vuonna 1892 syntyneet Luokka:Vuonna 1950 kuolleet
Kansainvälisen Jääkiekkoliiton vuosisadan tähtikentällinen

IIHF:n vuosisadan tähtikentällinen on Kansainvälisen jääkiekkoliiton vuonna 2008 valitsema kuuden pelaajan kunniagalleria. Valintaperusteena oli kansainvälisissä turnauksissa kunnostautuminen. Valitsijaraati koostui 56 jääkiekkotuntijasta, jotka valittiin 16 maasta sekä Pohjois-Amerikasta että Euroopasta. Yhden 56 äänestä antoi kollektiivisesti The Hockey News -lehden henkilökunta. == Valitut pelaajat == * Maalivahti: Vladislav Tretjak (Neuvostoliitto) - 30 ääntä. * Ensimmäinen puolustaja: Vjatšeslav Fetisov (Neuvostoliitto) - 54 ääntä. * Toinen puolustaja: Börje Salming (Ruotsi) - 17 ääntä. * Ensimmäinen laitahyökkääjä: Valeri Harlamov (Neuvostoliitto) - 21 ääntä. * Toinen laitahyökkääjä: Sergei Makarov (Neuvostoliitto) - 18 ääntä. * Keskushyökkääjä: Wayne Gretzky (Kanada) - 38 ääntä. == Katso myös == * IIHF Hall of Fame * Jääkiekon olympiaturnauksien tähdistökentällinen * Jääkiekon maailmanmestaruuskilpailujen tähdistökentällinen == Aiheesta muualla == * [swords=centennial%20hall%20of%20fame&tx;_ttnews[backPid]=1573&tx;_ttnews[tt_news]=1203&cHash;=39dc8e9bb23fe09905d1710dbd40c49d The official list and details about the process of choosing from the official organization web site]. Viitattu 24.6.2014. Luokka:Jääkiekko Luokka:Tähdistökentälliset
Corona (olut)

thumb|200px|Corona 6-pack Corona Extra on meksikolainen olut, jonka omistaa Constellation Brandshttps://finance.yahoo.com/news/constellation-brands- reports-what-to-know-in-markets-thursday-211438400.html. Se on myydyin olut Meksikossa ja yksi myydyimmistä oluista maailmanlaajuisesti. Coronaa on saatavissa yli 150 maassa. Se on meksikolaisen Grupo Modelo-panimoyhtymän tunnetuin olutnimike. Modelo-panimoyhtymä siirtyi vuonna 2013 kansainvälisen panimojätin Anheuser-Busch InBevin tytäryhtiöksi. Tällöin Coronasta tehtiin eräs panimojätin kansainvälisistä tuotenimistä. Perinteisiä tapoja tarjoilla corona-olutta on joko sitruuna- tai limettilohko pullonsuuhun pujotettuna. Tämän tavan pohjana on väitetty olevan se, että tämä menettely karkottaa pulloon pyrkiviä kärpäsiä, vaikkakin nyttemmin kyseessä on enemmän perinne/tyyliseikka ja makuasia. Vuonna 2020 levinneen koronaviruspandemian myötä syntyi internet-meemi, jonka mukaan Corona-olut aiheuttaisi koronavirusta. ==Aiheesta muualla== * María Asunción Aramburuzabala, mediassa Corona-prinsessaksikin kutsuttu meksikolainen Grupo Modelon perijätär ja aiempi osa-omistaja, miljardööri ==Lähteet== Luokka:Meksikolainen keittiö Luokka:Olutmerkit Luokka:Pohjoisamerikkalaiset juomat Luokka:Seulonnan keskeiset artikkelit
Lautaro Acosta

Lautaro Germán Acosta (s. 14. maaliskuuta 1988 Glew, Argentiina) on argentiinalainen jalkapalloilija. Hän edustaa Argentiinan 1. divisioonassa pelaavaa Boca Juniorsia ja on pelipaikaltaan keskikenttäpelaaja. ==Ura== ===Lanús=== Acosta nousi Club Atlético Lanúsin junioriakatemiasta edustusjoukkueeseen ja hän teki debyyttinsä ammattilaistasolla vuonna 2006. Hänestä tuli nopeasti yksi tärkeä osa joukkuetta. Acosta oli voittamassa muun joukkueen kanssa vuoden 2007 Aperturaa. ===Sevilla=== 29\. toukokuuta 2008 Acosta siirtyi Sevillan riveihin 7 miljoonan euron siirtosummalla. Hänen teki joukkueen kanssa viisivuotisen sopimuksen. ===Maajoukkue=== Vuonna 2007 Acosta valittiin Argentiinan alle 20-vuotiaiden maajoukkueeseen alle 20-vuotiaiden Etelä-Amerikan-mestaruuskilpailuihin, jotka pidettiin Paraguayssa. Hän oli myös mukana vuoden 2007 alle 20-vuotiaiden MM-kilpailuissa, jotka pidettiin Kanadassa, sekä vuoden 2008 kesäolympialaisten jalkapalloturnauksessa, joista Argentiina voitti kultaa. == Saavutukset == * Apertura: 2007 * FIFA U-20 World Cup: 2007 == Lähteet == * Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1988 syntyneet Luokka:Elävät henkilöt
The Boston Herald

The Boston Herald on Bostonissa, Massachusettsissa ilmestyvä sanomalehti. Lehden julkaisu aloitettiin 1846, ja se on eräs vanhimmista Yhdysvalloissa päivittäin ilmestyvistä sanomalehdistä. Lehti on historiansa aikana voittanut neljä Pulitzer-palkintoa, viimeksi vuonna 1954. Lehden omistajana on vuodesta 1994 ollut Patrick J. Purcell. The Boston Herald on suurin itsenäisessä omistuksessa oleva sanomalehti Uuden Englannin alueella. ==Aiheesta muualla== *Lehden kotisivut Luokka:Yhdysvaltalaiset sanomalehdet Luokka:Boston
Aurinkokirjoahven

Aurinkokirjoahven (Neolamprologus leleupi) on yksi afrikkalaisen Tanganjikajärven endeemisistä kirjoahvenlajeista. Laji on myös suosittu akvaariokalana. Luettu 15.11.2008 == Koko ja ulkonäkö == Aurinkokirjoahvenkoiraat voivat kasvaa noin 10 cm:n pituisiksi naaraiden jäädessä hieman tätä lyhyemmiksi. Lajista on olemassa useita värimuotoja: keltainen, oranssi, hopean beige ja ruskehtavan musta. Värimuodot johtuvat kunkin yksilön pigmenteistä. Keltaisilta yksilöiltä puuttuu musta pigmentti täysin. == Käyttäytyminen == Aurinkokirjoahvenet elävät yleensä yksinään. Pariutumista tapahtuu lähinnä kutuaikeissa, ja pariutuminen ei yleensä kestä yli kuukautta. Laji kutee yleensä naaraan valitsemaan koloon. Sekä koiras että naaras huolehtii tarkoin poikasistaan. == Vesiolot ja ravinto == Aurinkokirjoahvenet viihtyvät parhaiten vedessä, jonka lämpötila on 24–26 °C sekä pH 7,5–8,0. Luonnossa laji syö pieniä selkärangattomia, kuten vesihyönteisiä. Akvaariossa aurinkokirjoahvenille voi tarjota hyttysten toukkia ja katkarapuja. Jotta keltainen väri olisi kirkas, tulisi huolehtia siitä, että ravinto on riittävän karotenoidipitoista. == Katso myös == * Tanganjikajärven biotooppiakvaario == Lähteet == Luokka:Kirjoahvenet Luokka:Akvaariokalat
Jody Reynolds

Ralph Joseph "Jody" Reynolds (3. joulukuuta 1932 Denver, Colorado – 7. marraskuuta 2008 Palm Desert, Kalifornia) oli yhdysvaltalainen laulaja. Hänet muistetaan lähinnä hitistä "Endless Sleep" (1958), joka nousi aikoinaan Billboard Hot 100 -listan viidennelle sijalle. Laulaja kelpuutettiin vuonna 1999 Rockabilly Hall of Fameen. Reynolds kuoli 75-vuotiaana maksasyöpään.Los Angeles Times == Lähteet == Reynolds, Jody Reynolds, Jody Reynolds, Jody
Antti Aarnio-Wihuri

Antti Ilmari Aarnio-Wihuri (s. 24. helmikuuta 1940 Turku)Kuka kukin on 1982, Otava 1982 on suomalainen liikemies ja lääketieteen kunniatohtori. Hän on sukuyhtiönsä, monialayritys Wihurin pääomistaja ja hallituksen puheenjohtaja. Aiemmin hän on toiminut Wihurin toimitusjohtajana. Perheyhtiön johdossa Aarnio-Wihuri on korostanut jatkuvuutta ja yhtiö onkin säilynyt saman perheen omistuksessa jo yli sata vuotta. Maaliskuussa 2019 Aarnio-Wihurin arvioitiin olevan kolmanneksi rikkain suomalainen 1,3 miljardin euron omaisuudella.https://www.iltalehti.fi/ulkomaat/a/03de42f7-6901-4c20-93e9-40a978f12ead Aarnio-Wihurin vanhemmat olivat tukkukauppias Hjalmar Aarnio ja kauppaneuvos Rakel Wihuri. Hänellä on kahdeksan lasta. Avioliitosta Marja Korvenkarin (s. 1942) kanssa kuusi lasta (s. 1964, 1965, 1967, 1969, 1971 ja 1975) ja avioliitosta Viivu Aarnio-Wihurin (1948—2007) kanssa kaksi lasta (s.1988 ja 1990). Vuodesta 2009 Aarnio-Wihuri on ollut uudelleen kihloissa ensimmäisen vaimonsa Marjan kanssa. Aarnio-Wihuri oli presidentti Urho Kekkosen ystävä. Aarnio-Wihuri harrastaa veneilyä ja omistaa tilaustyönä tehdyn 23-metrisen Masmar 75 J -veneen, jonka huippunopeus on 111 km/h. ==Autourheilija== Wihuri omisti 1970-luvulla yksityisen kilpa-autotallin AAW Racing Team. Aarnio-Wihuri harrasti 1960- ja 1970-luvuilla itsekin autourheilua osallistuen niin ralleihin kuin rata-ajoihinkin.Nygren; Helge & Melart, Juhani: Rallin maailma, s. 85. Helsinki: Otava, 1967. Lokakuussa 1968 Wihuri osti Keimolan moottoriradan Curt Lincolnin yhtiöltä, ja Antti Aarnio-Wihurista tuli ratayhtiön isäntä.Siltala, Heikki & Alkio, Martti & Debner; Jari: Keimola: moottoristadion joka melkein katosi, s. 22. Helsinki: Alfamer Oy, 1999. Wihuri myi radan vuonna 1982 Sanoma Oy:lle. Siltala, Alkio & Debner, s. 87. == Tulokset ratakilpailuissa == Päivä Kilpailu Auto Kuljettajat Talli Sijoitus 12.9.1965 Artukainen [GT] Porsche 904 Aarnio-Wihuri 1. 5.6.1966 Artukainen [Specials] Porsche 904 Aarnio-Wihuri 1. 19.6.1966 Keimola [GT/S] Porsche 906 Aarnio-Wihuri 1. 26.6.1966 Rovaniemi [S/GT] Porsche 906 Aarnio-Wihuri 1. 24.8.1966 Keimola [S2.0] Porsche 906 Aarnio-Wihuri raced 11.9.1966 Artukainen [Specials] Porsche 904 Aarnio-Wihuri 1. 23.4.1967 Artukainen [Specials] Porsche 906 Aarnio-Wihuri 1. 28.5.1967 1000 km Nürburgring Porsche 906 Aarnio- Wihuri / Troberg Antti Aarnio-Wihuri DNA 19.5.1968 1000 km Nürburgring Porsche 906 Toivonen / Aarnio-Wihuri VW-Auto Oy DNF 1.6.1969 1000 km Nürburgring Porsche 906 In entry list only Sten Axelsson 13. 31.5.1970 1000 km Nürburgring Porsche 911 S In entry list only Racing Team AAW 14. == Lähteet == Luokka:Suomalaiset elinkeinoelämän vaikuttajat Luokka:Suomalaiset yritysjohtajat Luokka:Suomalaiset miljardöörit Luokka:Vuonna 1940 syntyneet Luokka:Elävät henkilöt
Live in Detroit – 1984

Live In Detroit – 1984 on yhdysvaltalaisen Black 'n Blue yhtyeen livealbumi, joka julkaistiin vuonna 2001. Albumi on nauhoitettu vuonna 1984 yhtyeen Black 'n Blue levyn kiertueella Detroitissa. == Kappaleet == # # # # # # # # # == Kokoonpano == * Jaime St. James - laulu * Tommy Thayer - soolo,- rytmikitara, taustalaulu * Jeff Warner - rytmikitara, taustalaulu * Patrick Young - basso, taustalaulu * Pete Holmes - rummut, taustalaulu == Arviot == * Allmusic: http://www.allmusic.com/album/live-in-detroit-1984-mw0000593856 == Lähteet == Luokka:Vuoden 2001 konserttitallenteet Luokka:Black ’n Bluen albumit
Collected (Black ’n Blue)

Collected on Black ’n Blue -yhtyeen julkaisema box set -kokoelma, joka julkaistiin vuonna 2005. Albumi sisältää viisi levyä, joista yksi on DVD-levy. == Kappaleet == === CD 1 === #Strong Will Rock #School of Hard Knocks #Autoblast #Hold on to 18 #Wicked Bitch #Action #Show Me the Night #One of the Money #I'm the King #Chains Around Heaven === CD 2 === #Rockin' on Heaven's Door #Without Love #Stop the Lightning #Nature of the Beach #Miss Mystery #Swing Time #Bombastic Plastic #We Got the Fire #Strange Things #Two Wrong (Don't Make It Love) === CD 3 === #Nasty Nasty #I Want It All, I Want It Now #Does She or Doesn't She #Kiss of Death #Twelve O'Clock High #Do What You Wanna Do #I'll Be There for You #Rules #Best of the West === CD 4 === #Rock On #Sight For Sore Eyes #Heat It Up! Burn It Out! #Sucpicious #Snake #Live It Up #Gimme Your Love #Get Wise to The Rise #Great Guns of Fire #Stranger === CD 5 (DVD)=== #Chains Around Heaven #One of the Money #Show Me the Night #Summer Heat #Run Run #Action #Autoblast #Strong Will Rock #Hold on to 18 #Violent Kid #Rock n' Roll Animals #Wicked Bitch #School of Hard Knocks #I'm the King #Lip Lock #Sign in Blood Luokka:Black ’n Bluen albumit Luokka:Musiikkiboksit Luokka:Vuoden 2005 kokoelma-albumit
Rarities (Black ’n Bluen albumi)

__NOTOC__ Rarities on Black ’n Bluen kokoelma-albumi, joka julkaistiin vuonna 2007. Albumi sisältää myös uusia kappaleita. == Kappaleet == # # # # # # # # # # # == Kokoonpano == * Jaime St. James – laulu * Tommy Thayer – soolo,- rytmikitara, taustalaulu (kappaleet 1–5 ja 10–11) * Jeff Warner – rytmikitara, taustalaulu * Shawn Sonneschein – soolo,- rytmikitara, taustalaulu (kappaleet 6–9) * Patrick Young – basso, taustalaulu * Pete Holmes – rummut, taustalaulu == Arvostelut == * Allmusic: Allmusic review == Lähteet == Luokka:Vuoden 2007 kokoelma-albumit Luokka:Black ’n Bluen albumit
William Toomey

William ("Bill") Anthony Toomey (s. 10. tammikuuta 1939 Philadelphia) on entinen yhdysvaltalainen kymmenottelija, olympiavoittaja Mexico Cityssä 1968. Toomey oli varakkaasta perheestä, miljonäärin poika. Hän aloitti urheilu- uransa 400 metrin juoksijana ja siirtyi kymmenottelijaksi 1959. Toomey karsiutui niukasti Tokion olympiajoukkueesta ja sairastui sitten hengenvaaralliseen maksatautiin. Toivuttuaan hän teki 1966 maailmanennätyksen pistein 8 234 ja voitti Pan-Amerikan kisat 1967. Mexico Cityn olympialaisissa Toomey oli jäädä ilman tulosta seipäässä ylitettyään avauskorkeutensa 360 vasta kolmannella yrityksellä. Lopulta hän selvitti jopa 420 ja voitti kultaa pistein 8 193. Paras yksittäinen tulos oli 400 metrin 45,6. Seuraavana vuonna Toomey teki uransa viimeisessä ottelussa ME-pisteet 8 417. Toomeyn suoritusten arvoa nostaa heittolajeja haitannut, lapsena saatu käsivamma. Toomey meni naimisiin brittiläisen pituushypyn olympiavoittajan Mary Randin kanssa. Heille syntyi kaksi tytärtä, mutta avioliitto päättyi eroon 22 vuoden jälkeen. ==Lajiennätykset == * 100 m 10,3 * Pituushyppy 793 * Kuulantyöntö 14,38 * Korkeushyppy 200 * 400 m 45,6 * 110 m aidat 14,2 * Kiekonheitto 47,00 * Seiväshyppy 427 * Keihäänheitto 68,78 * 1 500 m 4.12,7 ==Lähteet== Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiavoittajat Luokka:Vuonna 1939 syntyneet Luokka:Elävät henkilöt
Willi Holdorf

Willi Holdorf (17. helmikuuta 1940 Blomesche Wildnis, lähellä Glückstadtia – 5. heinäkuuta 2020 Achterwehr) oli saksalainen kymmenottelija ja rattikelkkailija. Hän voitti kymmenottelussa olympiakultaa Tokiossa 1964 ja rattikelkkailussa EM-hopeaa. == Elämä ja urheilu-ura == Holdorf oli 182 cm pitkä ja painoi 90 kg. Hänen suurin valttinsa oli nopeus; talvella 1965 hän sivusi hallissa 60 jaardin Euroopan ennätystä ajalla 6,0 sekuntia. Holdorfin ensimmäinen huippusuoritus oli viides sija EM-Belgradissa 1962. Tokion olympialaisissa hän kamppaili voitosta tasaväkisesti Neuvostoliittoa edustaneen virolaisen Rein Aunin kanssa tehden ottelusarjassa kolme omaa ennätystään . Päätöslajissa 1 500 metrillä Holdorf repi itsensä tajuttomaksi ja virkosi vasta neljä minuuttia maaliintulon jälkeen. Tämä jäi hänen ainoaksi suursaavutuksekseen, myöhemmin Holdorf ryhtyi jalkapallovalmentajaksi. Holdorf kilpaili myös rattikelkkailijana saavuttaen EM-hopeaa vuonna 1973. Hän sairasteli viimeisinä elinvuosinaan ja kuoli Achterwehrissä 80-vuotiaana 5. heinäkuuta 2020.ehnkampf-Olympiasieger Holdorf gestorben https://www.worldathletics.org/news/iaaf-news/willi-holdorf-obituary ==Henkilökohtaiset ennätykset== * 100 m 10,4 * 200 m 21,6 * 400 m 47,8 * 110 m aidat 14,5 * 200 m aidat 23,6 * 400 m aidat 54,5 * Seiväshyppy 420 * Pituushyppy 737 * Kuulantyöntö 15,07 * Kymmenottelu 7 887 == Lähteet == * Profiili Saksan urheilun Hall of Fame * === Viitteet === == Aiheesta muualla == * Luokka:Saksalaiset yleisurheilun moniottelijat Luokka:Saksalaiset rattikelkkailijat Luokka:Saksalaiset olympiavoittajat Luokka:Vuonna 1940 syntyneet Luokka:Vuonna 2020 kuolleet
Hell Yeah! (Black ’n Bluen albumi)

Hell Yeah! on yhdysvaltalaisen heavy metal -yhtyeen Black ’n Bluen studioalbumi vuodelta 2011. Vaikka Black 'n Blue on tehnyt satunnaisia paluuesiintymisiä ja kiertueita alkuperäiskokoonpanollaan yhtyeen hajottua vuonna 1989, on Hell Yeah! yhtyeen ensimmäinen kokonaan uutta materiaalia sisältävä albumi sitten vuoden 1988 In Heatin. In Heat -albumista poiketen Hell Yeah! -albumilla ei soita yhtyeen alkuperäinen kokoonpano: Kissiin vuonna 2002 liittynyt alkuperäiskitaristi ja perustajajäsen Tommy Thayer ei soita albumilla, vaan hänen tilalleen vuonna 2003 hankittu Shawn Sonnenschtein vastaa albumin kitaransoitosta yhdessä myös albumin tuottaneen Jeff Warnerin kanssa. Yhtye aloitti albumin nauhoittamisen jo vuonna 2003 paluunsa myötä, mutta hiljaiseloa pitkään viettäneen yhtyeen oli vaikeuksia löytää levy-yhtiö, joka julkaisisi albumin. Albumin julkaisua kaavailtiin jo saman vuoden syksylle, mutta se myöhästyi lopulta kyseisten ongelmien vuoksi. Solmittuaan levytyssopimuksen vuonna 2011 Frontiers Recordsin kanssa albumi näki päivänvalon, ja se julkaistiin Japanissa 20. huhtikuuta, Euroopassa 10. toukokuuta ja Pohjois-Amerikassa 17. toukokuuta, ja se sai osakseen positiivisia arvosteluja. == Kappalelista == Kaikki kappaleet on kirjoittanut Jaime St. James. # # # # # # # # # # # # # # # == Kokoonpano == * Jaime St. James – laulu * Jeff Warner – rytmikitara, taustalaulu * Shawn Sonneschein – soolo,- rytmikitara * Patrick Young – basso, taustalaulu * Pete Holmes – rummut, taustalaulu == Arvostelut == * About.com: About.com: Album review == Lähteet == Luokka:Vuoden 2011 albumit Luokka:Black ’n Bluen albumit
Pierre Deligne

Pierre Deligne (s. 3. lokakuuta 1944 Bryssel) on belgialainen matemaatikko. Hänet tunnetaan Weilin lauseen todistuksesta. Hän on väitellyt sekä Brysselin yliopistossa että Pariisin eteläisessä yliopistossa. Deligne on saanut useita tunnustuksia, kuten Fieldsin mitalin vuonna 1978. Hän on monien yliopistojen kunniatohtori, ja Ranskan akatemian jäsen vuodesta 1978. Deligne sai varakreivin arvonimen 2006.Pierre Deligne Science lives Simons Foundation == Lähteet == == Aiheesta muualla == * Delignen oma CV Institute for Advanced Study, Princeton Luokka:Belgialaiset matemaatikot Luokka:Abelin palkinnon saaneet Luokka:Fieldsin mitalistit Luokka:Ranskan tiedeakatemian jäsenet Luokka:Wolfin matematiikan palkinnon saajat Luokka:Vuonna 1944 syntyneet Luokka:Elävät henkilöt
Vuokralautakunta

Vuokralautakunta on Suomessa 1909–1934 käytössä ollut kunnallinen elin, jollainen tuli olla melkein jokaisessa kunnassa. Lautakunnan tehtävänä oli vuokranantajan ja vuokralaisen välisten riitojen käsittely ja sovittelu torpan, lampuotitilan ja mäkitupa-alueen vuokrauksessa. Lisäksi lautakunta valvoi vuokralaisen etuja vuokrasopimusta tehtäessä ja rekisteröitäessä. Kunnissa, joissa oli vähäinen määrä vuokranantajia ja vuokralaisia, lautakunnan tehtävät saattoi hoitaa kunnallislautakunta. Jos kunnassa tarvittiin useampia vuokralautakuntia, saattoi kuntakokous päättää niiden perustamisesta. Vuonna 1934 vuokralautakuntien tehtävät siirrettiin asutuslautakunnille. Tuomioistuin ei ottanut vuokrasuhdetta koskevaa riitaa käsiteltäväkseen, ellei asiaa sitä ennen ollut soviteltu vuokralautakunnassa. Lautakunnan päätökseen saattoi hakea muutosta paikkakunnan oikeudesta 60 päivän kuluessa päätöksestä. Vuokralautakunnassa tuli olla puheenjohtaja ja kuntakokouksen päätöksen mukaan kaksi tai neljä varsinaista jäsentä. Lisäksi valittiin varapuheenjohtaja ja kaksi tai neljä varajäsentä, jotka esteellisyystapauksissa astuivat puheenjohtajan ja varsinaisen jäsenen sijaan. Puheenjohtajat ja jäsenet valittiin kolmeksi vuodeksi kerrallaan. Vuokranantajat ja vuokralaiset valitsivat kummatkin puolet jäsenistä ja varajäsenistä. Lautakuntaan valitut jäsenet valitsivat ulkopuolisen puheenjohtajan ja varapuheenjohtajan. Äänten mennessä tasan suoritti valinnan kihlakunnanoikeus. Vuokralautakunta kokoontui puheenjohtajan kutsusta ja se oli päätösvaltainen, kun paikalla oli puheenjohtaja ja vähintään kaksi jäsentä. Lautakunnan suorittaessa katselmuksia tuli paikalla olla puheenjohtajan lisäksi vain kaksi jäsentä. Puheenjohtajan palkkion suuruuden päätti aluksi senaatti myöhemmin valtioneuvosto, ja se maksettiin valtion varoista. Katselmuspalkkiot jaettiin vuokranantajien ja vuokralaisten maksettavaksi. ==Lähteet== * Armollinen asetus torpan, lampuotitilan ja mäkitupa-alueen vuokrauksesta, 12/1909, 57–68 § * Laki 116/1934 * Tietosanakirja, Tietosanakirja-osakeyhtiö 1919 Luokka:Suomen kunnallishallinto
Hermann von Ihering

Hermann von Ihering (9. lokakuuta 1850 Kiel – 24. helmikuuta 1930 Gießen) oli saksalainen lääkäri, eläintieteilijä ja paleontologi. Hermann von Ihering oli lakimies Rudolf von Jheringin vanhin poika. Perhe muutti Wieniin 1868, ja Hermann aloitti siellä lääketieteen opinnot. Vuoden 1870 sodassa hän toimi apulaislääkärinä Darmstadtin sairaalassa. Ihering opiskeli lääketiedettä Gießenissä, Leipzigissa, Berliinissä ja Göttingenissä, ja hänet promovoitiin lääketieteen tohtoriksi Göttingenissä 1873. Sen jälkeen hän opiskeli eläintiedettä ja geologiaa ja valmistui tohtoriksi 1876. Opiskeluaikana hän toimi assistenttina Göttingenin eläintieteellisessä instituutissa. Valmistumisensa jälkeen 1876 hän toimi eläintieteen yksityisdosenttina Erlangenissa ja vuodesta 1878 Leipzigissa. Ihering muutti Brasiliaan 1880 ja asui siellä 30 vuotta. Alkuun hän asui saksalaisessa yhteisössä Taquarassa Rio Grande do Sulin provinssissa. Täällä hän keräsi lintuja British Museumille ja ornitologi Hans von Berlepschille sekä linnunmunia ornitologi Adolph Nehrkornille ja hämähäkkejä eläintieteilijä Alexander Keyserlingille. Hän työskenteli myös vuoden verran lääkärinä. 1883 Ihering aloitti työskentelyn Rio de Janeiron kansallismuseossa. 1887 hän muutti São Pauloon valtionmuseo Museu Paulistaan, jonka johtajana hän toimi 1893–1916. Vuonna 1920 Ihering muutti takaisin Saksaan. 1921 hän avioitui pikkuserkkunsa Metan kanssa, joka kuoli 1928. Myöhemmin hänestä tuli Göttingenin yliopiston paleontologian kunniaprofessori. Ihering kirjoitti noin 310 tieteellistä kirjoitusta, joista noin 20 käsitteli lintuja. Hän nimesi ja kuvaili joitakin uusia lintulajeja, muun muassa pikkupyrstösirkun (Emberizoides ypiranganus ) ja saopaulonnapsijan (Phylloscartes paulista). Edellä mainitut nimeämiset olivat kirjassa Catálogos da Fauna Brasileira, jonka hän julkaisi yhdessä poikansa Rudolpho von Iheringin kanssa 1907. Iheringin kunniaksi on nimetty tuhkamuuranen (Myrmotherula iheringi) ja suomukurkkumuura (Formicivora iheringi).BirdLife Suomi == Lähteet == * Muistokirjoitus (The Auk, 1930 === Viitteet === Luokka:Saksalaiset eläintieteilijät Luokka:Saksalaiset ornitologit Luokka:Saksalaiset paleontologit Luokka:Vuonna 1850 syntyneet Luokka:Vuonna 1930 kuolleet
Jemma McKenzie-Brown

Jemma McKenzie-Brown (s. 1994 Beverley, Englanti) on englantilainen näyttelijä, joka tunnetaan parhaiten Tiara Goldin roolista elokuvassa High School Musical 3: Senior Year. == Ura == McKenzie-Brown tuli tunnetuksi roolistaan televisiosarjassa The Amazing Mrs Pritchard ja High School Musical 3- senior year Hän näyttelee elokuvassa High School Musical 4, jonka ensi-ilta on toukokuussa 2010. == Aiheesta muualla == * Luokka:Englantilaiset lapsinäyttelijät Luokka:Vuonna 1994 syntyneet Luokka:Elävät henkilöt
Red Laken koulusurma

Red Laken koulusurma oli intiaanireservaattialueella Minnesotan Red Lakessa 21. maaliskuuta 2005 tapahtunut joukkomurha. 16-vuotias Jeffrey Weise ampui Red Lake High Schoolissa viisi koululaista, opettajan, turvamiehen ja lopulta itsensä. Ennen lähtöään kouluun hän oli jo surmannut isoisänsä, poliisi Daryl Lussierin, ja tämän avopuolison. Kouluammuskelu aiheutti myös useita haavoittumisia. Weise oli ennen iskuaan jo esittänyt kouluammuskeluun viitanneen vihjaisun. Opiskelutoverin mukaan hän puhui jatkuvasti kuolemasta. Hän oli viettänyt internetissä aikaansa uusnatsipiireissä. Hänen isänsä oli tehnyt itsemurhan neljä vuotta ennen iskua, ja äiti asui hoitokodissa kärsittyään aivovaurioita auto-onnettomuudessa. == Lähteet == Luokka:Minnesotan historia Luokka:Vuoden 2005 rikokset Luokka:Koulusurmat Yhdysvalloissa
Tool-assisted speedrun

Tool-assisted speedrun (yleisemmin TAS, ”työkaluavusteinen speedrun”) on videopelin läpäisytapa, jossa peli pelataan mahdollisimman nopeasti käyttäen hyväksi emulaattorin työkaluja. TASit tehdään yleensä viihteen vuoksi; tämän takia tulokset eivät tallennu oikeille ennätyslistoille. == Tool-assisted freerun == Tool-assisted freerun (yleisemmin TAF, ”työkaluavusteinen vapaajuoksu”) tarkoittaa videopelissä tehtävää hauskanpitoa emulaattorilla. TAFissa ei ole mitään päämäärää; sillä pyritään löytämään uusia glitchejä sekä rikkomaan pelin mekaniikat tekemällä sinne soveltumattomia asioita (Mario Kart Wii:ssä esimerkkinä ”moon jump”, kuuhyppy) == Metodit == Työkaluja, joita käytetään TASin tekemiseen ovat esimerkiksi Slow down, (peli pyörii hitaammin, vaikuttaen reaktionopeuteen, ”hidastus”), Frame Advance (pelataan framet yksitellen) ja Re-record (useimmiten myös Savestate/rerecord ilman väliviivaa, käytetään tallennuksia missä vaiheessa peliä tahansa, täysin riippumaton pelin omista tallennuspaikoista). Dolphin-emulaattorilla TASin tekoon käytetään hyvin usein myös Gecko-koodeja (gecko codes). Gecko-koodit ovat koodeja, jotka käyttäjät ovat itse tehneet muokkaamalla pelien lähdekoodeja. Hyvä esimerkki Gecko-koodejen oikeaoppisesta käytöstä näkyy Mario Kart Wii-pelissä, jossa koodeilla saadaan aikaiseksi esimerkiksi kulkuvälineen nopeampi kulkeminen sekä ”näkymättömät” seinät. == Esimerkkejä suosituista TAS-peleistä == TASit tehdään useimmiten vanhoissa peleissä niiden valmiiksi sisältämiensä glitchien takia: * Mario Kart Wii * Tony Hawk's Pro Skater 3 * Super Mario 64 * Super Mario Bros.-sarja * Mario Kart: Double Dash!! * Wii Sports == Katso myös == * TASBot == Aiheesta muualla == * TASVideos , maailman suurin TAS-sivusto. (Alun perin suomalainen) * SpeedRuns.Net, toinen TAS, ja Speedrun-aiheinen sivusto. Luokka:Videopelikäsitteet Luokka:Englanninkieliset sanat ja sanonnat Luokka:Speedrun
Kamov Ka-27

thumb|Laivaston Ka-27 Kamov Ka-27 on Neuvostoliiton laivastolle kehitetty sukellusveneentorjuntaan tarkoitettu helikopteri. Helikopterin kehitystyö aloitettiin 1970 korvaamaan edeltäjäänsä Kamov Ka-25:ia. Kopterien ulkonäkö on samanlainen, mikä johtuu tarpeesta mahduttaa kopteri samaan hangaaritilaan laivoilla kuin edeltäjänsä. Prototyyppi lensi joulukuussa 1974 ja otettiin käyttöön 1982. Kopterin muunnoksia ovat Ka-29 joukkojen kuljetukseen, vientiversio Ka-28 ja siviiliversio Ka-32. Laivastokäytössä varustuksena ovat mereen pudotettavat kuuntelulaitteet ja aseistuksena yksi kevyt torpedo. == Lähteet == Luokka:Helikopterit Luokka:Kamovin ilma-alukset
Radar

"Radar" on poplaulaja Britney Spearsin kappale. Se sisältyy kahdelle Spearsin albumille, sekä Blackoutille että Circukselle. Singlenä kappale julkaistiin vasta Circus-levyn neljäntenä singlenä 23. kesäkuuta 2009 Britanniassa. ==Julkaisu== ===2007 Blackout=== "Radar" julkaistiin harvoissa maissa promosinglenä, mutta ei lainkaan kaupallisena maailmanlaajuisesti. Kappale ylsi top-kymmeneen muun muassa Ruotsissa ja Yhdysvaltojen Billboard Hot 100 -listan sijalle 88. Kappaletta soitettiin radiossa myös Suomessa. ===2008 Circus=== "Radar" on myös Spearsin albumilla Circus bonuskappaleena. ===2009 Single=== 7\. toukokuuta 2009 Spearsin virallisella kotisivulla ilmoitettiin "Radarin" olevan neljäs single Circus-levyltä. Single julkaistiin Isossa- Britanniassa radiosoittoon 23. kesäkuuta ja myöhemmin digitaalisena latauksena. ==Musiikkivideo== Musiikkivideo kuvattiin Bacara Resort & Spa:lla Santa Barbaran pohjoispuolella Kaliforniassa. Videon kuvasi Dave Meyers, joka on aiemmin kuvannut Spearsin videot "Lucky", "Boys", ja "Outrageous". Virallinen musiikkivideo julkaistiin Spearsin Vimeo-sivuilla 2. heinäkuuta 2009. Video vuosi nettiin jo aikaisemmin ennen virallista julkaisua. ===Juoni=== Videossa Spears ihastuu tuntemattomaan hevospoolon pelaajaan, vaikka hänellä videon alussa näytetään olevan jo ennestään poikaystävä. Spearsin asuihin videon aikana kuuluvat muun muassa poolo-bootsit sekä iso lierihattu. Video loppuu kuvaan, jossa Spears ja tuntematon mies kävelevät käsi kädessä auringonlaskuun. ==Listasijoitukset== Lista (2008) Peak position Australian ARIA singlelista 46 Kanadan Hot 100 65 Irlannin singlelista 32 Uuden Seelannin "RIANZ Singlelista" 32 Ruotsin singlelista 8 Yhdysvaltojen Billboard Hot 100 88 Yhdysvaltojen Billboard Pop Songs 30 ==Henkilöstö ja krediitit== * Laulu: Britney Spears * Taustalaulu: Candice Nelson * Tuottajat: Bloodshy & Avant * Aputuottajat: The Clutch * Äänitys: Bloodshy & Avant, The Clutch * Suunnittelija/insinööri: Jim Carauna * Miksaus: Niklas Flyckt * Basso ja kitara: Henrik Jonback * Koskettimet, ohjelmointi, lisäbasso ja -kitara: Bloodshy & Avant * Äänitetty: Bloodshy & Avant Studios (Tukholma, Ruotsi), Sony Music Studios (New York City), & Palms Resort Peal Theatre Recording Studios (Las Vegas, Nevada) Luokka:Vuoden 2007 kappaleet Luokka:Britney Spearsin kappaleet
Boys

Boys on Britney Spearsin single vuodelta 2002. Se on julkaistu hänen albumillaan Britney. Se sisältyi myös Austin Powers ja kultamuna -elokuvaan sekä sen soundtrackille. Suomen virallisella singlelistalla kappaleen paras sijoitus oli 19:s. == Lähteet == Luokka:Vuoden 2001 kappaleet Luokka:Britney Spearsin kappaleet
Suomen linnut – Tunnistusopas

Suomen linnut – Tunnistusopas on ornitologi Lasse J. Laineen käsikirja lintuharrastajille. Kirja ilmestyi vuonna 2015, ja sen on kustantanut Otava. Teoksessa esitellään kattavasti kaikki Suomessa pesivät lintulajit ja säännölliset läpimuuttajat. Lisäksi esitellään harvinaisempia läpimuuttajia, harhailijoita ja harvinaisuuksia, kaiken kaikkiaan 345 lajia. Linkin kautta pääsee kustantajan sivulle kuuntelemaan 231 linnun ääniä.Suomen linnut, takakansi Ennen lajikuvauksia kirjassa on yleisiä vinkkejä tunnistamisen avuksi sekä luvut lintujen rakenteesta, käyttäytymisestä ja liikkumisesta sekä äänistä tunnistamisesta. Lopussa on hakemisto, jossa on suomen-, englannin- ja ruotsinkieliset nimet ja tieteelliset nimet. Teoksen tiedot pohjautuvat Laineen tekemään, 1990-luvulla ilmestyneeseen Suomen kaikkien aikojen myydyimpään lintukirjaan Suomalainen lintuopas, mutta lajeja on 75 enemmän. Kymmeniä luontokirjoja kirjoittanut Lasse J. Laine on koulutukseltaan biologi ja on harrastanut lintuja 15-vuotiaasta. Jouni Tikkanen kirjoitti arviossaan Suomen Luonto -lehdessä, että teos noudattaa perinteistä tunnistusoppaan linjaa ja on tiedoiltaan ajan tasalla.Jouni Tikkasen arvio teoksesta Lasse J. Laine: Suomen linnut (Otava 2015), Suomen Luonto -lehti 3/2015 Jan Södersved kiittää Linnut-lehdessä kirjaa hienoista kuvista ja modernista taitosta, mutta myös siitä, että siinä on suomalaisista oppaista kattavin lajisto. Tosin Södersved huomauttaa, että amerikantavi on jäänyt vahingossa pois yli 20 kertaa havaituista läpimuuttajista: se on tavattu Suomessa 120 kertaa.Jan Södersved: 2000-luvulle päivitetty maasto-opas, Linnut-lehti 2/2015, s. 55 ==Lähteet== Luokka:Vuoden 2015 kirjat Luokka:Kirjat linnuista Luokka:Suomalaiset biologian tietokirjat
Juovakorallimonni

Juovakorallimonni (Plotosus lineatus) on tropiikin ja subtropiikin merissä ja murtovesissä viihtyvä kala. == Ulkonäkö ja koko == Juovakorallimonni kasvaa 35 cm pitkäksi. Sen värityksenä ovat ohuet, valkoiset tai vaaleankeltaiset pitkittäisjuovat hyvin tummanruskealla pohjalla. Vaaleahkot viikset erottuvat hyvin. Aivan nuoret yksilöt ovat mustia, ja kalan kasvaessa suureksi juovat hiukan himmenevät.Australian Museums Fish Site == Levinneisyys ja elinympäristö== Juovakorallimonneja tavataan Indopasifisella merialueella Etelä-Japanista Australiaan ja Afrikan rannikolle ulottuvalla alueella, myös Punaisellamerellä. Aikuiset yksilöt saattavat ajoittain käydä makeavetisissä joissa tai ainakin jokisuiden murtovesissä. Yleensä juovakorallimonnit pysyttelevät koralliriuttojen lähellä, ja tonkivat syötävää pohjahiekasta.PetEducation == Käyttäytyminen == Nuoret juovakorallimonnit muodostavat noin sadan yksilön parvia, jotka suojautuvat painautumalla tiiviiksi palloksi toisiaan vasten. Aikuisenakin kalat ruokailevat yhdessä. Ne kutevat kesällä matalaan veteen kivikkopohjalle pesään, joka koiras rakentaa. Juovakorallimonneja voi pitää meri- tai murtovesiakvaariossa, mutta niitä pitää olla ainakin viiden yksilön parvi. Kalan selkäruodon piikkien pistosta voi saada tuskallisen myrkytyksen. Scotcat == Lähteet == Luokka:Korallimonnit
Projekti 651

thumb|Juliett 1986 Projekti 651 () oli Neuvostoliiton laivaston 1950-luvun dieselkäyttöisten ohjussukellusveneiden (SSG) sarja. Se oli Neuvostoliiton ensimmäinen varta vasten ohjusveneeksi rakennettu sukellusvene ja kantoi neljää ydinkärkistä risteilyohjusta. Veneitä rakennettiin 16 vuosina 1962–1968. Ohjuksia oli jo koitettu sijoittaa projekti 613:n sukellusveneisiin ja sen jatkokehitelmiin, aluksi säiliöihin rungon päälle. Projekti 651:ssa ohjukset on sijoitettu runkoon tornin etu- ja takapuolelle vierekkäin, josta ne nousevat laukaisua varten noin 25 asteen kulmaan. Ohjusten laukaisu onnistuu vain pinnalta noin 4,5 minuutissa sukellusveneen liikkuessa korkeintaan 4 solmua. Ohjusten lisäksi veneessä on kymmenen torpedoputkea. Ohjuksena oli aluksi P-5 (). Tarkoituksena oli uhata Yhdysvaltain itärannikkoa ydinkärkiohjuksin. Projekti 651:tta seurasi on ydinkäyttöinen projekti 675, johon mahtui kahdeksan ohjusta. Myöhemmin ballistiset ohjukset jättivät tällaiset veneet vanhentuneiksi ja ne varustettiin P-6 () -ohjuksin ja myöhemmin P-500 Bazalt () -ohjuksin, tarkoituksena hyökätä Yhdysvaltain laivaston lentotukialuksia vastaan. Yksi veneistä, eri lähteissä K-77 tai K-81, myytiin 1994 Jari Komulaiselle kelluvaksi ravintolaksi. Sitä yritettiin myydä eBayssa ja käytettiin myös elokuvan K-19 – The Widowmaker kuvauksissa. Vene upposi Providencessa Providencejokeen huhtikuussa 2004 ollessaan Saratoga-museon kokoelmissa. Juliett-luokan vene U-461 on ollut museoituna Peenemündessa vuodesta 1998. ==Lähteet== * Project 651 / Juliett === Viitteet === Luokka:Neuvostoliiton laivaston sukellusveneet Luokka:Sukellusveneluokat
Assemblies of God

World Assemblies of God Fellowship eli Assemblies of God on vuonna 1914 Arkansas'ssa perustettu kansainvälinen helluntailainen kirkkokunta.Kansainvälisen helluntailiikkeen historia Assemblies of God on maailman suurin kansainvälinen helluntaikirkkokunta. Kirkkokunnalla on maailmanlaajuisesti yli 65 miljoonaa jäsentä. Helluntailiikkeen eri oppisuuntauksista Assemblies of God on merkittävin.Maailmanlaajuinen helluntailiike nykyisin Aktiivista lähetystyötä tekevä Assemblies of God -kirkko on levinnyt laajasti eri puolille maailmaa. Assemblies of God -kirkon opinkohdat esitellään sen kuudentoista perustavanlaatuisen totuuden luettelossa.Our 16 Fundamental Truths Kirkon erottavat (muista) konservatiivisista protestanttisista suuntauksista selkeimmin kohdat 8 ja 12. Ne liittyvät kielilläpuhumiseen ja parantamiseen, joiden merkitystä liikkeessä korostetaan.The Largest Assemblies of God Communities == Lähteet == == Aiheesta muualla == * Assemblies of God USA Luokka:Helluntaikirkot Luokka:Kristinusko Yhdysvalloissa
Torkkila

Torkkila on kylä entisen Angelniemen kunnan alueella Etelä-Halikossa. Kylä sijaitsee Pöyläntien varrella edelleen vanhan kylämäen päällä. Torkkilaa ympäröivät Pöylä, Antola, Kanamäki ja Sauvon kunta. Torkkilan kyläalueen maasto koostuu metsäisistä mäistä, joita tasaiset peltoalueet ympäröivät. Kylässä on edelleen jäljellä lakkautettu vanha Angelniemen VPK:n palotalli. Torkkila kuuluu Halikon alueen myöhäisempään kyläkantaan. Naantalin luostari omisti useita tiloja kylästä 1520-luvulla. Kylän kantatilaluku oli kuitenkin 1560-luvulla vain kaksi taloa. Hallinnollisesti Torkkila kuului 1700-luvulle asti Sauvon hallintopitäjään. Torkkilan kansakoulu aloitti toimintansa 1904 ja lopetti vaihdelleen toimintansa vuonna 1964. Koulua vastapäätä Angelniemen kunta rakennutti VPK:n rakennuksen vuonna 1937. Torkkila kasvoi 1900-luvun alkupuolella torppien itsenäistyttyä ja pienimuotoisen siirtoväen asutuksen myötä. Sittemmin kylä on jäänyt kunnan kehityksestä syrjään ja alkanut hiljentyä. ==Lähteet== Luokka:Angelniemen kylät
Adler’s Appetite (EP)

Adler's Appetite on Adler’s Appetite -nimisen yhtyeen ensimmäinen julkaisu vuodelta 2005. Albumi on viisikappaleinen EP-levy, ja sen julkaisijana toimi Fantasy Records. Levyn tuotti yhtyeen rumpali Steven Adler. == Kappaleet == #Suicide – 03:58 (Adler, Crane, Kelli, Pearl) #99 – 03:32 (Adler, Crane, Kelli, Pearl) #Empty – 04:06 (Kelli) #Hollywood (Thin Lizzy -cover) – 03:55 (Gorham, Lynott) #Little Dancer – 03:14 (Pearl) #Draw The Line (Aerosmith -cover) – 03:37 (Perry, Tyler) == Kokoonpano == * Jizzy Pearl – laulu * Keri Kelli – soolo,- rytmikitara, taustalaulu * Robbie Crane – basso, taustalaulu * Steven Adler – rummut, taustalaulu Luokka:Vuoden 2005 EP:t Luokka:Yhdysvaltalaiset hard rock -albumit
Afrikanharlekiini

Afrikanharlekiini (Smithornis capensis) on pieni afrikkalainen varpuslintu. == Koko ja ulkonäkö == Linnun pituus on noin 13 cm ja paino noin 25 g. Afrikanharlekiini on pieni mutta roteva. Se istuu tähystyspaikalla (oksalla tai ruohokasvin lehdellä) matalalla tiheän kasvillisuuden seassa. Sen höyhenpuku on alapuolelta valkea, tummaraitainen, ja päältä ruskea. Yläperä on valkoinen ja pyrstö lyhyehkö. Sen nokka on tukevatekoinen ja leveä, hyönteisten pyydystämiseen kehittynyt. Sukupuolet ovat hieman erivärisiä. == Esiintyminen == Afrikanharlekiini elää Afrikassa Saharan ja Sahelin eteläpuolella Keniasta Norsunluurannikolle, etelässä Angolaan ja Nataliin saakka. Lajin esiintymisalueen laajuus on noin 3,1 miljoonaa neliökilometriä ja se on ainakin paikoin runsas. == Elinympäristö == Afrikanharlekiinit elävät monenlaisissa metsissä, pusikoissa ja taimikoissa. == Lisääntyminen == Pesintä tunnetaan puutteellisesti. Laji on yksiavioinen. Pesä rakennetaan korkealle lehtipuun latvukseen, missä se on piilossa oksien ja lehvien alla. Valkoisia munia on 1–3.Birds of Southern Africa Afrikanharlekiinin soidinkäyttäytyminen on lajityypillistä. Lintu lentelee tähystyspaikkansa ympärillä pientä ympyrää, jolloin sen siiveniskuista syntyvä hurina kuuluu metrien päähän. == Ravinto == Afrikanharlekiini syö lähes pelkästään lentäviä hyönteisiä, joita se pyydystää nopeilla lentopyrähdyksillä, kuten siepot. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 Luokka:Leveänokkaharlekiinit
Keri Kelli

Keri Kelli (oikealta nimeltään Kenneth Fear; s. 7. syyskuuta 1971 Huntington Beach, Kalifornia, Yhdysvallat) on yhdysvaltalainen muusikko, joka tunnetaan parhaiten Alice Cooperin yhtyeen kitaristina. Kelli on soittanut lisäksi muun muassa yhtyeissä Ratt, Warrant, Skid Row, Slash’s Snakepit, L.A. Guns ja Adler’s Appetite, minkä lisäksi hän on soittanut muun muassa Mötley Crüen laulajan Vince Neilin ja Warrantin laulajan Jani Lanen soolotuotannolla. Kelli soittaa kitaraa myös Night Rangerin uusimmalla, vuonna 2021 julkaistulla albumilla A.T.B.P.O.. Kelli paikkasi Skid Row’n kitaristia Dave Saboa yhtyeen Euroopan-kiertueella vuonna 2005 tämän oltua loukkaantuneena. Kitaran soittamisen lisäksi Kelli on toiminut myös taustalaulajana, sanoittajana, tuottajana ja miksaajana. Kellistä käytetään lempinimiä ”KK” ja ”The Kook”. == Diskografia == * 1997: Dad’s Porno Mag – Dad’s Porno Mag * 2000: Shameless – Queen 4 a Day * 2001: Warrant – Under the Influence * 2002: Jani Lane – Back Down to One * 2002: Shameless – Splashed * 2003: Shameless – Super Hardcore Show * 2003: Shameless – KISS Tribute Undressed * 2004: L.A. Guns – Rips the Covers Off * 2005: Adler’s Appetite – Adler’s Appetite * 2007: Shameless – Famous 4 Madness * 2007: Too Fast for Love – A Millennium Tribute to Mötley Crüe * 2008: Saints of the Underground – Love the Sin, Hate the Sinner * 2008: Lick It Up – A Millennium Tribute to Kiss * 2008: Alice Cooper – Along Came a Spider * 2011: Pushking – The World as We Love It * 2011: Shameless – Dial S for Sex * 2012: Tuff – What Comes Around Goes Around Again * 2012: No More Tears – A Millennium Tribute to Ozzy Osbourne 1971-2012 * 2013: Shameless – Life’s a Gas * 2013: Shameless – Beautiful Disaster * 2021: Night Ranger – A.T.B.P.O. == Lähteet == Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Vuonna 1971 syntyneet Luokka:Elävät henkilöt
Projekti 611

Projekti 611 () oli Neuvostoliiton laivastolle toisen maailmansodan jälkeen valmistetun 26 sukellusveneen muodostama alusluokka, jossa toteutiin Saksan laivaston tyyppi XXI:n ominaisuuksia. == Suunnittelu == Projekti 611 toteutti samat ominaisuudet kuin kehittyneimmät sodanaikaiset saksalaiset sukellusveneet. Se pystyi 16 solmun nopeuteen veden alla ja oli varustettu snorkkelilla. Miehistöllä oli käytössään mukavuudet pitkän matkan operaatioihin. Veneiden aseistuksena oli kymmenen torpedoputkea, joista kuusi oli edessä ja neljä takana.Gardiner, Robert s. 398 == Alukset == Neuvostoliitto ei ryhtynyt sodan jälkeen merkittävään varusteluun, joten vain 26 sarjan venettä rakennettiin vuosina 1949–1958. Yhdysvallat oli pelännyt Neuvostoliitolla olevan jo 1950 käytössään 300 vastaavaa venettä. Sukellusveneitä valmistettiin Sudomekhin telakalla Leningradissa yksi vuonna 1952, seuraavana vuonna viisi ja sen jälkeen kuusi kahtena seuraavana vuonna. == Variantit == 1950-luvulla tehtiin kokeita veneiden aseistamiseksi ohjuksilla sekä erilaisiin käyttötarkoituksiin. Muunnoksia olivat erikoiskoulutusversio 611RU, asejärjestelmätesteihin A611 ja AB611 sekä kantaman lisäämiseksi AB611U. Lisäksi tehtiin AB611K laivueenjohtaja, AB611E propulsiojärjestelmätesteihin, miinanlaskukykyinen AB611D, AB611RE ohjuskokeisiin, AB611S pelastusalus ja P611 tankkeri. Näiden lisäksi kaksi veneistä valmistui merentutkimuskäyttöön Lara ja Vega. Yhteen veneeseen lisättiin vesitiiviiseen säiliöön R-11FM-ohjus (), joka pystyi kuljettamaan ydinkärjen. Ensimmäinen ohjuslaukaisu sukellusveneestä tehtiin 16. syyskuuta 1955. Konstruktion onnistuttua viisi venettä varustettiin kahdella ohjuksella (). Nestepolttoaineinen ohjus kuljetettiin vaaka-asennossa ja nostettiin pystyyn ennen laukaisua, joka onnistui vain pinnalla. Ohjuksen kantomatka oli 520 kilometriä. ==Lähteet== * * Project 611 Zulu class, Globalsecurity === Viitteet === Luokka:Neuvostoliiton laivaston sukellusveneet Luokka:Sukellusveneluokat
Salonkylä

Salonkylä voi tarkoittaa seuraavia: *Salonkylä, entisen Saloisten kunnan kirkonkylä *Salonkylä, kylä Alavudella *Salonkylä, kylä Kaustisella *Salonkylä, kylä Suojärvellä *Salonkylä, kylä Lopella, viralliselta nimeltään Salo *Salonkylä, kylä entisessä Rymättylän kunnassa, nykyisessä Naantalin kaupungissa *Salon kylä, kylä Salossa *Salonkylä, kylä Suojärvellä Neuvostoliitolle luovutetulla alueella *Salo (myös: Salonkylä), kylä Laitilassa ==Katso myös== *Salo (täsmennyssivu)
Abaza

Abaza () on kaupunki Hakassian tasavallassa Venäjällä. Se sijaitsee vuorten keskellä Abakan-joen yläjuoksulla. Novokuznetskin ja Abakanin väliseltä rautatieltä haarautuu Askizin asemalla kaupunkiin johtava sivuraide. Asukkaita on 16 500 henkeä (vuonna 2013). Kaupunki sijaitsee viiden kilometrin päässä vuonna 1856 löydetystä Abakanin rautamalmiesiintymästä. Vuonna 1867 paikalle perustettiin rautatehdas, joka toimi vuoteen 1926 saakka. Tehtaan asutus sai nimen Abaza, joka on lyhenne nimestä Abakanski zavod (”Abakanin tehdas”). Esiintymää ryhdyttiin hyödyntämään uudelleen vuonna 1957. Vuonna 1966 Abazan taajamasta tuli kaupunki. ==Lähteet== * ==Aiheesta muualla== * Abazan kaupungin sivusto Luokka:Hakassian kaupungit
Abdulino

Abdulino () on kaupunki Orenburgin alueella Venäjällä. Se sijaitsee Surmet- joen rannalla Samaran ja Ufan välisen rautatien varrella (Abdulinon asema). Kaupunki on Abdulinon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 20 900 henkeä (vuonna 2008). Paikkakunta mainitaan ensimmäisen kerran vuonna 1795. Vuonna 1923 siitä tuli kaupunki. Abdulinossa on rautatieliikennettä palvelevia yrityksiä, elintarvike- ja rakennustarviketeollisuutta. ==Lähteet== * === Viitteet === Luokka:Orenburgin alueen kaupungit
Työväenkulttuuri

Työväenkulttuuri muodostui, kun teollistumisen myötä (Suomessa noin vuosina 1870–1950) syntyi tehdastyöväestö ja kun se alkoi työväenliikkeen myötä saada vähitellen oikeuksia. Korjattiin pahimpia työväen kokemia epäkohtia, kuten lapsityötä ja ylipitkää työaikaa. Lisääntynyt vapaa-aika synnytti tehdaspaikkakunnille omaehtoista kulttuuria työväentalojen piirissä teattereineen, iltamineen ja symboleineen. Tämä työväenliike antoi vähävaraisille mahdollisuuden osallistua erilaisiin taide- ja liikuntamuotoihin. == Historia == === Tausta ja työväenkulttuurin synty === Työväestön henkisen kulttuurin edelläkävijöitä Suomessa olivat nimettömät köyhälistörunoilijat ja -laulajat 1700- ja 1800-luvun vaihteesta sekä työväestön järjestötoiminta luku-, laulu-, soitto- ja näytelmäseurojen merkeissä 1860- ja 1870-luvuilta lähtien. Omaleimainen joukkoilmiö työväenkulttuurista syntyi 1800- ja 1900-luvun vaihteessa, jolloin marxilais- sosialistiset opit levisivät Suomeen, itsenäinen työväenpuolue syntyi ja työväenliike saavutti suurlakon myötä joukkoliikkeen luonteen. Ominaista liikkeelle oli yhtenäinen luokkaluonne.Palmgren 1982, s. 560 === Liikkeen jakautuminen === Vuoden 1918 sisällissodan jälkeen työväenliike jakautui marxilais-reformistiseen (SDP) ja marxilais-leniniläiseen (SKP, vasemmistososialistit) suuntaan, joista kumpikin julistautui työväenluokan ainoaksi edustajaksi. Liikkeen jakautuminen merkitsi myös työväen kulttuuritoiminnan kahtiajakoa. Kahtiajakoa syvensi vielä myös se, että äärivasemmisto oli 1920-luvulla osin ja 1930–1944 kokonaisuudessaan julistettu laittomaksi. Vaikka kommunistit saivat vuonna 1944 täydet toimintaoikeudet takaisin, se ei pystynyt palauttamaan kulttuuritoiminnan yhtenäisyyttä. == Kuvaus == Työväenkulttuuri jakautuu kolmijakoisesti, mutta sen myöhemmän ajanjakson tarkastelua vaikeuttaa liikkeen sisäinen jakautuminen, joka oli ajoittain hyvinkin vihamielistä. Työväenkulttuuriin on luettu työväenliikkeessä harjoitettu sivistystoiminta eri tasoineen sekä sen aatemaailmasta nousseet luovan kulttuurin, ajattelun ja taiteen ilmiöt. Alkuaan tehtaan työnantaja muodosti holhoavan ja läheisen (patriarkaalisen) suhteen työntekijöihinsä. Se ilmeni niin, että työnantaja oman etunsa mukaisesti kustansi ’omille’ työntekijöilleen asuntoja, kouluja ja terveydenhoitoa. 1890-luvulta alkaen tämä suhde alkoi murtua, ja huolenpito siirtyi yhteiskunnalle ja työntekijän omalle vastuulle. Työväestö halusi ottaa vastuun ja vallan päättää asioistaan. Työväenkulttuuri on osa kansankulttuuria. Maaseudun kansankulttuuri pysyi työväenkulttuurin osana, mutta työväestö vieraantui siitä vähitellen. Työväellä oli voimakas halu sivistää ja kehittää itseään. Se ei kuitenkaan omaksunut eikä hyväksynyt yläluokan tai keskiluokan ajatusmaailmaa, vaan työväenkulttuuri oli niille rinnakkainen tai vastakkainen (vastakulttuuri tai alakulttuuri). Työväestö ei mielellään liittynyt esimerkiksi porvarillisiin urheiluseuroihin, vaan perusti työväen urheiluseuran. ==Lähteet== * === Viitteet === *
Abinsk

Abinsk () on kaupunki Krasnodarin aluepiirissä Venäjällä. Se sijaitsee Krasnodarin ja Krymskin välisen rautatien varrella (Abinskajan asema) 75 kilometriä Krasnodarista lounaaseen. Kaupunki on Abinskin piirin keskus. Asukkaita on 34 900 henkeä (vuonna 2010). Abinin kylässä asuneet adygeit karkotettiin vuonna 1834 Turkkiin ja paikalle perustettiin venäläinen linnoitus ja kasakkakylä. Vuonna 1963 Abinskista tuli kaupunki. Kaupunki on maatalousalueen keskus, jossa on lähinnä elintarvike- ja rakennustarviketeollisuutta. Lähellä sijaitsee maeotien muinainen asuinpaikka. ==Lähteet== * ==Aiheesta muualla== * Abinskin piirin sivusto Luokka:Krasnodarin aluepiirin kaupungit